Махагүргис хаан

Махагүргис () буюу Үхэгт хаан 1448 оны улаан барс жил төрж, 1465 онд таалал төгсчээ.Түүний хаанчилсан хугацаа, нас барсан огноо нь Шар туужид 1454-1465 онд; Лу.Алтан товчид 1457-1465 онд;  Эрдэнийн товчид 1454-1455 онд,  Болор эрихд 1449 онд хаанчилсан гэж харилцан адилгүй бичсэн байна. Харин Мин улсын түүхэнд 1455-1465 онд хаан суусан гэжээ.  Иймээс Шар тууж, Мин улсын түүх, Алтан товч зэргийг баримтлав. 1454 оны хөхөгчин гахай жил хаан ор суусан хэдий ч бүх эрх мэдлийг Харчины Болай тайш атгаж байсан. Тэрээр Тайсун хааны хөвгүүн юм. Түүнийг төрөөд удаагүй байтал Эсэн тайш  Хангай, Завхан дахь дөрвөн Ойрад руу довтолж, түүний ээжийн амийг хөнөөв. Үйл явдал болж байх хооронд найман настай Махагүргис үхэр тэргэн доогуур нуугдаж амь гарсан. Иймээс дараа нь түүнийг Үхэгт хаан гэж дуудах болсон. 1465 онд Монголжин аймгийн Доголон тайжид Махагүргис Үхэгт хаан алагдаж, түүнийг эх өөртэй ах Молон нь залгамжилжээ.

Эшлэл

Ангилал:1448 онд төрсөн
Ангилал:Монголын бага хаан
Ангилал:1465 онд өнгөрсөн